Document ID: 32015D0005

EUROOPA KESKPANGA OTSUS (EL) 2015/299,
10. veebruar 2015,
millega muudetakse otsust EKP/2014/34 sihtotstarbeliste pikemaajaliste refinantseerimisoperatsioonidega seotud meetmete kohta (EKP/2015/5)
EUROOPA KESKPANGA NÕUKOGU,
võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,
võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikli 3.1 esimest taanet, artiklit 12.1, artikli 18.1 teist taanet ja artikli 34.1 teist taanet,
võttes arvesse 20. septembri 2011. aasta suunist EKP/2011/14 eurosüsteemi rahapoliitika instrumentide ja menetluste kohta (1),
ning arvestades järgmist:
(1)
Suunise EKP/2011/14 I lisa punkti 1.6 kohaselt võib EKP nõukogu eurosüsteemi rahapoliitika operatsioonide teostamise instrumente, tingimusi, kriteeriume ja menetlusi igal ajal muuta.
(2)
22. jaanuaril 2015 otsustas EKP nõukogu sihtotstarbeliste pikemaajaliste refinantseerimisoperatsioonide tulemuslikkuse suurendamiseks jätta kõrvale põhiliste refinantseerimisoperatsioonide 10-baaspunktilise intressimarginaali põhiliste refinantseerimisoperatsioonide osas, mis teostatakse vahemikus märtsist 2015 kuni juunini 2016. Intressimarginaali kaotamine väljendab tähtajapreemia vähendamist asutustele alates sihtotstarbeliste pikemaajaliste refinantseerimisoperatsioonide väljakuulutamisest 5. juunil 2014. Otsus ei puuduta intressimäära, mida kohaldati esimestele sihtotstarbelistele pikemaajalistele refinantseerimisoperatsioonidele, mida teostati septembris ja detsembris 2014. Seega jääb see määr muutmata, st see on iga operatsiooni tähtaja jooksul fikseeritud põhilise refinantseerimisoperatsiooni määraga, mis kehtis vastava sihtotstarbelise pikemaajalise refinantseerimisoperatsiooni pakkumise väljakuulutamisel, millele lisandub intressimarginaal 10 baaspunkti.
(3)
Lisaks tuleb teha otsuses EKP/2014/34 väiksemaid parandusi (2).
(4)
Seetõttu tuleb otsust EKP/2014/34 vastavalt muuta,
ON VASTU VÕTNUD KÄESOLEVA OTSUSE:
Artikkel 1
Muudatused
Otsust EKP/2014/34 muudetakse järgmiselt.
1)
Artikkel 5 asendatakse järgmisega:
„Artikkel 5
Intress
Intressimäär, mida kohaldati septembris ja detsembris 2014 teostatud sihtotstarbeliste pikemaajaliste refinantseerimisoperatsioonide osas, fikseeritakse iga operatsiooni tähtaja jooksul vastavalt põhilise refinantseerimisoperatsiooni määrale, mis kehtis vastava sihtotstarbelise pikemaajalise refinantseerimisoperatsiooni pakkumise väljakuulutamisel, ja sellele lisandub intressimarginaal 10 baaspunkti. Intressimäär, mida kohaldatakse märtsist 2015 kuni juunini 2016 teostatavate sihtotstarbeliste pikemaajaliste refinantseerimisoperatsioonide osas, fikseeritakse iga operatsiooni tähtaja jooksul vastavalt põhilise refinantseerimisoperatsiooni määrale, mis kehtib vastava sihtotstarbelise pikemaajalise refinantseerimisoperatsiooni pakkumise väljakuulutamisel.
Intress tasutakse pärast operatsiooni tähtaja lõppu või ennetähtaegsel tagasimaksmisel kooskõlas artiklitega 6 ja 7 (vastavalt asjaoludele).”
;
2)
I lisa punktis 1 asendatakse teine tabel (laenuvõtmise piirmäärade arvutamine) järgmisega:
„k
Sihtotstarbelise pikemaajalise refinantseerimisoperatsiooni kuu
Jaotamise võrdluskuu
CNLk
3
Märts 2015
Jaanuar 2015
NLMai
2014 + NLJuuni
2014 + … + NLJaanuar
2015
4
Juuni 2015
Aprill 2015
NLMai
2014 + NLJuuni
2014 + … + NLAprill
2015
5
September 2015
Juuli 2015
NLMai
2014 + NLJuuni
2014 + … + NLJuuli
2015
6
Detsember 2015
Oktoober 2015
NLMai
2014 + NLJuuni
2014 + … + NLoktoober
2015
7
Märts 2016
Jaanuar 2016
NLMai
2014 + NLJuuni
2014 + … + NLJaanuar
2016
8
Juuni 2016
Aprill 2016
NLMai
2014 + NLJuuni
2014 + … + NL Aprill
2016”
3)
Valem „Osaleja kohustuslik ennetähtaegne tagasimakse 2016. aasta septembris” I lisa punktis 2 (kohustuslike ennetähtaegsete tagasimaksete arvutamine) asendatakse järgmisega:
, if
4)
I lisa kolmas joonealune märkus asendatakse järgmisega:
„Märtsis 2015 teostatavate sihtotstarbelise pikemaajalise refinantseerimisoperatsiooni (k = 3) puhul on piirang C 3 ≤ max{0, AA 3}.”
5)
II lisa neljas joonealune märkus asendatakse järgmisega:
„Määruses (EÜ) nr 25/2009 (EKP/2008/32) esitatud mittefinantsettevõtete valdusettevõtete liigitust on määrusega (EL) nr 1071/2013 (EKP/2013/33) muudetud, et võtta arvesse muudatusi rahvusvahelistes statistikastandardites. Määruse (EL) nr 1071/2013 (EKP/2013/33) kohaselt on mittefinantsettevõtete valdusettevõtted liigitatud ümber finantsinstitutsioonideks. Sihtotstarbeliste pikemaajaliste refinantseerimisoperatsioonide aruandlus peab üldjuhul olema kooskõlas bilansiaruandluse raamistikuga: alates detsembrist 2014 ei pea andmed hõlmama valdusettevõtteid ja tuleb teha vastavad korrigeerimised.”
6)
II lisa kolmeteistkümnes joonealune märkus asendatakse järgmisega:
„Mittefinantsettevõtete valdusettevõtete finantsinstitutsioonideks ümberklassifitseerimise mõju 2014. aasta detsembris tuleks kajastada kirje 3.2C all.”
Artikkel 2
Jõustumine
Käesolev otsus jõustub 10. veebruaril 2015.
Frankfurt Maini ääres, 10. veebruar 2015

Labels: 2
4